Diari Oficial de la Generalitat Valenciana


Sumari del DOGV 3235, del 05-05-1998 (1998/2495)

ACORD de 5 de març de 1997, de la Comissió Territorial d’Urbanisme de Castelló, que fa referència a la modificació puntual del Pla General de Vinaròs sobre canvi de qualificació d’ús hoteler a residencial.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2495


Data del document
:   05-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 5 de març de 1997, de la Comissió Territorial d'Urbanisme de Castelló, que fa referència a la modificació puntual del Pla General de Vinaròs sobre canvi de qualificació d'ús hoteler a residencial. [1998/X2495]
  
Vist l'expedient de la referència 970713, relatiu a la modificació puntual sobre el canvi d'ús hoteler a residencial del Pla General de Vinaròs, i amb els següents,
  
Antecedents
  
Primer
  
El Plenari de l'Ajuntament, en la sessió del 4 de juny de 1997, va acordar aprovar inicialment aquesta modificació puntual del Pla General d'Ordenació Urbana i exposar al públic el document per mitjà dels edictes que van ser publicats en el Diari Oficial de la Generalitat Valenciana núm. 3.047, de 31 de juliol de 1997, i en el periòdic Mediterráneo d'11 de juliol de 1997. Durant el període esmentat no s'hi va presentar cap al·legació. Posteriorment, l'1 d'octubre de 1997, l'Ajuntament en ple va acordar aprovar-lo provisionalment, i el va trametre a aquest Servei Territorial el 16 d'octubre de 1997.
  
Segon
  
La documentació presentada consisteix en memòria, plànols d'informació i plànols d'ordenació de la modificació proposada.
  
Tercer
  
L'objecte de la modificació és el canvi d'ús d'una parcel·la situada entre el barranc de les Salines i una zona verda de parc públic del Pla General, i un vial de l'anomenada Colònia Europa. La modificació planteja el canvi de l'ús hoteler amb una assignació de 9 m³/m² de volum màxim i nou plantes d'alçada màxima, per l'aplicació de l'ordenança de la clau Z, Zona Turística Nord i Sud, amb una alçada màxima de 2 plantes.
  
La superfície de la parcel·la objecte del canvi d'ús és de 1.922 m², per la qual cosa la volumetria que li assigna el pla vigent és de 17.298 m³.
  
Quart
  
El 28 d'octubre de 1997, i dins del tràmit de període consultiu previst en l'article 39 de la LRAU, es va sol·licitar de l'Ajuntament una ampliació de la documentació relativa a l'expedient complet, així com la justificació expressa del compliment del que estableix l'article 55.3 i 19 de la LRAU.
  
Cinquè
  
El 3 de febrer de 1998, es va rebre un informe de la Confederació Hidrogràfica del Xúquer en què s'indica que la modificació no afecta la Confederació, encara que atesa la situació de la parcel·la sobre la qual s'intervé en zona de policia de la Comissaria d'Aigües d'aquesta Confederació els interessats hauran de sol·licitar l'autorització corresponent per a poder edificar-hi.
  
Fonaments de dret
  
Primer
  
La tramitació ha sigut correcta en compliment del que estableix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, d'ara en davant LRAU.
  
Segon
  
La documentació presentada està completa, als efectes del que estableix l'article 27 en relació amb el 55.1, ambdós de la LRAU.
  
Tercer
  
La modificació planteja canvis en l'aplicació d'unes condicions d'edificació que no produeixen augments en l'edificabilitat o aprofitament lucratiu privat, per la qual cosa no és necessari preveure les mesures especials que indica l'article 55.3 i 19 de la LRAU.
  
Quart
  
La introducció de canvis en la qualificació urbanística de terrenys és una potestat que confereix la legislació urbanística a l'administració local en els articles 2.2 i 2.4, en relació amb el 35 de la LRAU.
  
D'altra banda, la modificació fa referència a aspectes d'interès públic local exclusiu, respecte del qual, d'acord amb l'article 40.2 de la LRAU, no cal qüestionar la interpretació, ja que aquesta va ser adoptada pel municipi des de la representativitat que li confereix la legitimació democràtica.
  
Així doncs, i des de l'exercici autonòmic de les comeses establertes en l'article 40.1 de la LRAU, no hi ha cap obstacle per a l'aprovació definitiva de la modificació.
  
Cinquè
  
No obstant això, cal recordar que atesos els termes en què va ser emés l'informe de la Comissaria d'Aigües de la Confederació Hidrogràfica del Xúquer, i d'acord amb el que estableix la legislació en les matèries de la seua competència, caldrà que se sol·licite autorització prèvia a l'edificació de la parcel·la esmentada.
  
Sisè
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, tindrà directament efectes de resolució executòria.
  
En virtut de tot això, la Comissió Territorial d'Urbanisme en la sessió de 5 de març de 1998, acorda aprovar definitivament la modificació puntual del Pla General d'Ordenació Urbana de Vinaròs, en el canvi d'ús d'una parcel·la d'ús hoteler a clau Z, residencial.
  
Contra l'acord anterior, que no exhaureix la via administrativa, es pot interposar un recurs ordinari davant el conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló, 5 de març de 1998.- El secretari de la Comissió Territorial d'Urbanisme: Fernando Renau Faubell.
  
València 30 de març de 1998.- El secretari general: Antonio Rodríguez Barberá.